## Pravilnik o vođenju očevidnika o količini i kakvoći izvađenih tvari

### NN 78/1997 (1.8.1997.), Pravilnik o vođenju očevidnika o količini i kakvoći izvađenih tvari

# **DRŽAVNA UPRAVA ZA VODE**

Na temelju članka 54. stavka 2. Zakona o vodama ("Narodne novine",
br. 107/95) ravnatelj Državne uprave za vode donosi

## **PRAVILNIK**

### **O VOĐENJU OČEVIDNIKA O KOLIČINI I KAKVOĆI IZVAĐENIH TVARI**

Članak 1.

Ovim se Pravilnikom uređuje sadržaj i način vođenja očevidnika i dostavljanja
podataka o količini i kakvoći izvađenog pijeska, šljunka i kamena iz obnovljenih
ležišta u području značajnom za vodni režim, te način dostavljanja podataka
o tome "Hrvatskim vodama".

Vođenje očevidnika i dostavljanje podataka iz stavka 1. ovog članka
je obveza svih pravnih i fizičkih osoba (u daljnjem tekstu: korisnika)
koji vade tvari na navedenom području.

Članak 2.

Očevidnik iz članka 1. stavka 1. ovog Pravilnika vodi se kao dnevnik
rada (plovnog bagera ili građevinskog stroja).

Dnevnik rada sadrži: podatke o mjestu rada (lokacija, naziv eksploatacijskog
polja, stacionaža ili oznaka profila, položaj ploveće ili suhozemne jedinice
za iskop i drugo), podatke o vodostaju i dubinama iskopa vezanim na privremeno
postavljeni vodomjer, podatke o stvarnom vremenu rada jedinice za iskop,
podatke o vrsti i kapacitetu (učinku) jedinice za iskop i podatke o stvarno
izvađenim količinama tvari (mł ili tone).

Članak 3.

Količine izvađenih tvari utvrđuju se u pravilu na jedan od sljedećih
načina:

- istisnutim volumenom plovnog objekta i dokumentiranim podacima o volumenskoj
težini izvađene tvari ili

- geodetskim mjerenjem i proračunom volumena izgrađenog objekta ili
formirane deponije.

Ukoliko nije moguće količinu izvađenih tvari utvrditi na jedan od predviđenih
načina iz prethodnog stavka, količina izvađenih stvari utvrđuje se na osnovi
podataka o kapacitetu plovnog bagera ili građevinskog stroja, odnosno volumena
tovarnih sanduka prevoznih sredstava.

Ukupna količina izvađenih tvari na pojedinom eksploatacijskom polju
utvrđuje se obvezno geodetskim mjerenjem stanja korita vodotoka i drugih
ležišta površinskih voda nakon završetka vađenja na tom polju.

Članak 4.

Korisnik je dužan radove na vađenju (iskopu) pjeska, šljunka i kamena
organizirati na način, da se iskopane količine materijala uvijek mogu utvrditi
na siguran način, zavisno od okolnosti izvođenja radova.

Prigodom formiranja deponija korisnik je dužan izvršiti geodetsku izmjeru
nakon završetka glavnine slijeganja, ali prije početka otpreme materijala.
Prigodom istovremenog deponiranja i otpreme materijala korisnik je dužan
formirati više deponija (kazeta) ili izračunati količinu otpremljenog materijala
na temelju volumena tovarnih sanduka prijevoznih sredstava (u mł) ili razlika
u masama (težinama) praznih i punih vozila dobivenih vaganjem (u t), koristeći
pritom dokumentirane podatke o volumenskim težinama iskopanog materijala.

Članak 5.

Kakvoća tvari definira se vrstom tvari na eksploatacijskom polju ili
deponiji.

Kakvoća tvari se određuje na temelju ispitivanja granulometrijskog sastava
tvari na eksploatacijskom polju koje provodi za to registrirana pravna
osoba u pravilu prije eksploatacije ili izuzetno u roku od 30 dana od početka
eksploatacije.

Za vađenje tvari do 5.000 mł, kakvoću tvari mogu utvrditi predstavnici
"Hrvatskih voda" i korisnika.

Članak 6.

Na temelju podataka iz dnevnika rada iz članka 2. ovog Pravilnika, korisnik
popunjava dnevno i mjesečno obrazac pod naslovom: Mjesečno izvješće o izvađenim
količinama pijeska i šljunka za pojedino eksploatacijsko polje, prema obrascu
Privitak I., koji je tiskan uz Pravilnik i čini njegov sastavni dio.

Izvješće iz prethodnog stavka korisnik je dužan popunjavati za svaku
plovnu ili suhozemnu jedinicu za iskop na određenom eksploatacijskmo polju.

Obrasci se dostavljaju najkasnije do 10. idućeg mjeseca za protekli
mjesec područnom Vodogospodarskom odjelu "Hrvatskih voda".

Temeljem mjesečnih podataka korisnik je dužan izraditi godišnje izvješće
o izvađenim količinama po pojedinim eksploatacijskim poljima i dostaviti
ga do 31. siječnja iduće godine za proteklu godinu područnom Vodogospodarskom
odjelu "Hrvatskih voda".

Članak 7.

Za uvrđivanje ukupnih godišnjih količina izvađenih tvari na pojedinim
eksploatacijskim poljima "Hrvatske vode" osnivaju povjerenstvo
u kojem obvezno treba biti zaposlenik "Hrvatskih voda" koji obavlja
vodni nadzor nad vađenjem, te predstavnik tijela koje je izdalo vodopravnu
dozvolu.

Članak 8.

Nadzor nad provedbom odredaba ovog Pravilnika obavlja nadležna vodopravna
inspekcija

Članak 9.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-2/97-1/34
Urbroj: 527-1-4/40-97-1
Zagreb, 14. srpnja 1997.

Ravnatelj
**Zorislav Balić, dipl. ing. građ.,** v. r.

**Mjesečno izvješće o izvađenim količinama pijeska i šljunka
za pojedino eksploatacijsko polje**

Korisnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_za mjesec \_\_\_\_\_\_\_\_\_\_\_/\_\_\_\_\_\_\_\_\_\_god

Eksploatacijsko polje (lokacija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodopravna dozvola i koncesija broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izdata od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rok važenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
                                                                                Način
                                                     Izvađena količina       utvrđivanja                                                                        Postotak
Datum       Plovni objekt, stroj,   Radno                  (m3)              izvađenih     Opaska
                  naprava           vrijeme         Pijesak    Šljunak        količina
                                     (h)
_________________________________________________________________________________________________________
1.
2.
3.
4.
5.
6.
7.
8.
9.
10.
11.
12.
13.
14.
15.
16.
17.
18.
19.
20.
21.
22.
23.
24.
25.
26.
27.
28.
29.
30.
31.
_________________________________________________________________________________________________________
        Ukupno:
_________________________________________________________________________________________________________
Izvješće izradio:                                             Odgovorna osoba korisnika:

```

Pravilnik, NN 78/1997-1388